wannaphong/clean_thaiwikipedia huggingface dataset:
# พระยาประชากิจกรจักร์ (แช่ม บุนนาค)
พระยาประชากิจกรจักร์ นามเดิม แช่ม เป็นขุนนางในสกุลบุนนาค อดีตกรรมการศาลฎีกา ผู้เรียบเรียงพงศาวดารโยนก

 ประวัติ 
พระยาประชากิจกรจักร์ มีนามเดิม แช่ม เป็นบุตรพระพรหมธิบาล (จอน) กับนางเปรม โดยบิดาเป็นบุตรสมเด็จเจ้าพระยาบรมมหาประยูรวงศ์ (ดิศ บุนนาค) กับหม่อมก้อนทอง ได้ศึกษากฎหมายในสำนักพระเจ้าบรมวงศ์เธอ กรมหลวงพิชิตปรีชากร

 การรับราชการ 
นายแช่มเริ่มรับราชการในหน้าที่มหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2426 ได้รับบรรดาศักดิ์เป็นขุนประชาคดีกิจ ถึงวันที่ 18 ตุลาคม พ.ศ. 2432 จึงเลื่อนเป็นหลวงประชาคดีกิจ มีตำแหน่งราชการในกรมมหาดไทย ถือศักดินา 600 และเป็นพระประชาคดีกิจ ตามลำดับ ในวันที่ 9 มิถุนายน พ.ศ. 2436 จึงโปรดให้กระทรวงมหาดไทยส่งสัญญาบัตรไปพระราชทานเลื่อนเป็นพระยาประชากิจกรจักร์ ตำแหน่งข้าหลวงรับราชการในหัวเมือง สังกัดกระทรวงมหาดไทย ถือศักดินา 1000 และเป็นกรรมการตรวจตัดสินความฎีกาตั้งแต่วันที่ 26 มิถุนายน พ.ศ. 2446 

นอกจากนี้พระยาประชากิจกรจักร์ยังบริจาคทรัพย์ 300 บาทช่วยสร้างระเบียงวัดประยุรวงศาวาสวรวิหาร

 อนิจกรรม 
พระยาประชากิจกรจักร์ ป่วยเป็นวัณโรค จนต้องพักจากหน้าที่กรรมการศาลฎีกาตั้งแต่วันที่ 9 กันยายน พ.ศ. 2450 และถึงแก่อนิจกรรมเมื่อวันที่ 14 ตุลาคม

 ครอบครัว 
พระยาประชากิจกรจักร์สมรสกับคุณหญิงปราย มีบุตร 4 ได้แก่พงศาวดารโยนก, หน้า 15
 จมื่นเทพศิรินทร์ (ประณีต บุนนาค)
 จ่าแกว่นประกอบการ (ประสิทธิ์ บุนนาค)
 นายสดจำลอง (ประเสริฐ บุนนาค)
 นายพันตำรวจเอก พระราชญาติรักษา (ประกอบ บุนนาค)

 งานประพันธ์ 
 โคลงภาพเรื่องรามเกียรติ์ที่วัดพระศรีรัตนศาสดาราม ห้องที่ 87 รวมโคลง 28 บท (แต่งเมื่อเป็นนักเรียน)
 ว่าด้วยภาษาต่าง ๆ ในสยามประเทศ
 โคลงยอพระเกียรติสมเด็จพระเจ้าบรมวงศ์เธอ เจ้าฟ้ามหามาลา กรมสมเด็จพระบำราบปรปักษ์ โคลงที่ 27 คชกรรมสาตร  
 ลูกขุนคือผู้ใด
 พงศาวดารโยนก
 ประวัติพระพุทธสาสนา
 ประวัติสาสนา

 เครื่องราชอิสริยาภรณ์
# ภารตวิทยา
ภารตวิทยา , อินเดียศึกษา หรือ เอเชียใต้ศึกษา (South Asian studies) เป็นการศึกษาแขนงหนึ่งเกี่ยวกับประวัติศาสตร์อินเดีย วัฒนธรรมอินเดีย ภาษาอินเดีย และ วรรณกรรมอินเดีย ภารตวิทยาถือว่าเป็นสาขาย่อยหนึ่งของเอเชียวิทยา

โดยทั่วไปคำว่าภารตวิทยาในภาษาอังกฤษ (Indology) หรือ Indologie ในภาษาเยอรมัน มักใช้ในงานเชิงวิชาการของนักวิชาการชาวเยอรมันและในภาคพื้นทวีปยุโรป มากกว่าประเทศที่พูดหรือใช้ภาษาอังกฤษเป็นหลัก (Anglophone) ในขณะที่ในอดีต สวิตเซอร์แลนด์ คำว่า Indologie ครั้งหนึ่งเคยมีไว้เรียกการศึกษาเกี่ยวกับประเทศอินโดนีเซีย (อินโดนีเซียวิทยา) อาณานิคมดัตช์ในขณะนั้น

โดยทั่วไป ภารตวิทยา รวมถึงการศึกษาเกี่ยวกับวรรณกรรมสันสกฤต ศาสนาฮินดู ศาสนาอินเดียต่าง ๆ ศาสนาเชน ศาสนาพุทธ ศาสนาซิกข์ และวรรณกรรมบาลี 

ทราวิฑวิทยา เป็นสาขาย่อยที่มุ่งเน้นไปที่การศึกษาภาษาทราวิฑ ในอินเดียใต้

นักวิชาการบางส่วนแยกภารตวิทยาเป็นสองสาขาย่อยคือ ภารตวิทยาสมัยใหม่ ซึ่งศึกษาเกี่ยวกับการเมืองในอนุทวีปอินเดีย และ ภารตวิทยาดั้งเดิม ซึ่งศึกษาเกี่ยวกับเอกสารและหลักฐานในภาษาสันสกฤตและภาษาโบราณอื่น ๆ
# ลัทธิอยู่ร่วมกันระหว่างประเทศของชนกรรมาชีพ
ลัทธิอยู่ร่วมกันระหว่างประเทศของชนกรรมาชีพ หรือเรียกอีกอย่างว่า ชนกรรมาชีพสากลนิยม  และ สังคมนิยมนานาชาติ  เป็นความเข้าใจของการปฏิวัติคอมมิวนิสต์ทั้งหมด ซึ่งเป็นส่วนหนึ่งของการต่อสู้ระหว่างชนชั้นในระดับโลกมากกว่าการแยกเหตุการณ์ในท้องถิ่น แนวคิดนี้ตั้งอยู่บนพื้นฐานของทฤษฎีที่ว่าทุนนิยมเป็นระบบโลกและดังนั้นชนชั้นแรงงานของทุกประเทศจะต้องแสดงร่วมกันหากจะแทนที่มันด้วยลัทธิคอมมิวนิสต์ ผู้ที่เสนอแนวคิดเกี่ยวกับชนกรรมาชีพสากลนิยมมักอ้างว่าวัตถุประสงค์ของการปฏิวัตินั้นควรเป็นโลกมากกว่าที่จะอยู่ในขอบเขต ตัวอย่างเช่นการกระตุ้นหรือทำให้เกิดการปฏิวัติในที่อื่น

ชนกรรมาชีพสากลนิยมมีความเชื่อมโยงอย่างใกล้ชิดกับเป้าหมายของการปฏิวัติโลก เพื่อให้บรรลุผลผ่านการปฏิวัติคอมมิวนิสต์ที่ต่อเนื่องหรือพร้อมกันในทุกประเทศ ตามทฤษฎีมากซ์ การประสบความสำเร็จของชนกรรมาชีพสากลนิยมควรนำไปสู่ลัทธิคอมมิวนิสต์โลกและลัทธิคอมมิวนิสต์ไร้รัฐในที่สุดN.I. Bukharin, Marx's Teaching and its Historical Importance, Chapter 4: The Theory of Proletarian Dictatorship and Scientific Communism in Nikolai Bukharin and Others, Marxism and Modern Thought (George Routledge & Sons Ltd., 1935), page 1-90.Vladimir Lenin, The State and Revolution: The Marxist Theory of the State & the Tasks of the Proletariat in the Revolution (1918), Chapter V: The Economic Basis of the Withering Away of the State, Collected Works, Volume 25, p. 381-492 แนวคิดนี้ได้รับการยอมรับอย่างมากจากพรรคคอมมิวนิสต์, สันนิบาตคอมมิวนิสต์ในฐานะคำขวัญ "ชนชั้นกรรมาชีพทั่วโลกจงสามัคคีกัน!" ต่อมาเป็นที่นิยมในฐานะ "ชนชั้นแรงงานทั่วโลกจงสามัคคีกัน!" ในวรรณคดีอังกฤษ

ชนกรรมาชีพสากลนิยมถูกนำมาใช้โดยพรรคบอลเชวิคในระหว่างการยึดอำนาจในการปฏิวัติรัสเซีย หลังจากการจัดตั้งสหภาพโซเวียต ผู้สนับสนุนลัทธิมากซ์สากลชี้ให้เห็นว่าประเทศสามารถใช้เป็น "บ้านเกิดของลัทธิคอมมิวนิสต์" ซึ่งการปฏิวัติสามารถแพร่กระจายไปทั่วโลก แม้ว่าการปฏิวัติโลกยังคงโดดเด่นในวาทศาสตร์โซเวียตมานานหลายทศวรรษ แต่ก็ไม่ได้แทนที่ความกังวลของประเทศในเรื่องระเบียบวาระการประชุมของรัฐบาล โดยเฉพาะหลังจากการขึ้นครองตำแหน่งของโจเซฟ สตาลิน อย่างไรก็ตามในเรื่องนี้ สหภาพโซเวียตยังคงสานต่อความสัมพันธ์ระหว่างประเทศกับพรรคคอมมิวนิสต์และพรรคฝ่ายซ้ายและรัฐบาลทั่วโลก แนวคิดนี้มีบทบาทพื้นฐานในการก่อตั้งรัฐสังคมนิยมหลายแห่งในยุโรปตะวันออกหลังสงครามโลกครั้งที่สอง และสนับสนุนการสร้างประเทศอื่น ๆ ในเอเชีย, ละตินอเมริกา และแอฟริกา สหภาพโซเวียตยังให้การสนับสนุนการก่อความไม่สงบหลายสิบครั้งที่ต่อต้านรัฐบาลที่ไม่ใช่คอมมิวนิสต์โดยขบวนการกองโจรฝ่ายซ้ายทั่วโลก โดยมีไม่กี่รัฐใช้สิทธิของตนเองต่อสาเหตุของการปฏิวัติโลก เช่นคิวบาส่งทหารไปปฏิบัติภารกิจในต่างประเทศเพื่อปกป้องผลประโยชน์ของคอมมิวนิสต์ในแอฟริกาและแคริบเบียน
 อ้างอิง
# บาเมนดา
บาเมนดา  เป็นเมืองทางตะวันตกเฉียงเหนือของแคเมอรูนและเป็นเมืองหลวงของภูมิภาคตะวันตกเฉียงเหนือ เมืองนี้มีประชากรประมาณ 2 ล้านคนและตั้งอยู่ 366 กิโลเมตร (227 ไมล์) ทางตะวันตกเฉียงเหนือของเมืองหลวงแคเมอรูน ยาอุนเด บาเมนดามีชื่อเสียงในด้านภูมิอากาศที่เย็นสบายและเป็นที่ตั้งของเนินเขาที่สวยงาม

องค์การอนามัยโลกระบุว่าบาเมนดาเป็นเมืองที่มีมลพิษมากที่สุดในแอฟริกาในแง่ของฝุ่นละออง PM2.5
# สาธารณรัฐมาลากาซี
สาธารณรัฐมาลากาซี หรือ สาธารณรัฐมาดากัสการ์ที่ 1 เป็นประเทศที่ได้รับเอกราชจากฝรั่งเศสในช่วงปี ค.ศ. 1958 - 1960 

มาลากาซีได้ผูกมิตรกับสหภาพโซเวียต จนเปลี่ยนชื่อจากสาธารณรัฐมาลากาซีเป็นสาธารณรัฐประชาธิปไตยมาดากัสการ์

 ประวัติ 
หลังจากที่มาลากาซีได้รับเอกราชจากฝรั่งเศส ภายใต้การนำของ ริชาร์ด รัทสิมันดราวา เขาได้ประกาศตั้งสาธารณรัฐขื้นมา โดยภายใต้ชื่อว่า "สาธารณรัฐมาลากาซี"  หรือเป็นชื่อในอดีดของประเทศมาดากัสการ์ตั้งแต่ค.ศ. 1958 - 1975
# รัฐบาเยลซา
บาเยลซา เป็นรัฐในภาคใต้ของไนจีเรียในภูมิภาคหลักของสามเหลี่ยมปากแม่น้ำไนเจอร์ อยู่ระหว่างรัฐเดลตากับรัฐริเวอส์ เมืองหลวงคือเยนาโกอา ภาษาหลักที่ใช้พูดคือภาษาอีจอพร้อมภาษาถิ่นเช่น Kolukuma, Mein, Bomu, Nembe, Epie Atisa และ Ogbia เช่นเดียวกับรัฐอื่น ๆ ในไนจีเรีย ภาษาอังกฤษเป็นภาษาราชการ รัฐก่อตั้งขึ้นใน ค.ศ. 1996 โดยแบ่งพื้นที่จากรัฐริเวอส์ และเป็นหนึ่งในรัฐที่ใหม่ที่สุดของสหพันธ์สาธารณรัฐไนจีเรีย
 อ้างอิง 

บาเยลซา
หมวดหมู่:รัฐและดินแดนที่ก่อตั้งในปี พ.ศ. 2539
# ปริภูมิสองมิติ
ปริภูมิสองมิติ  หรือเรียกแบบย่อว่า สองมิติ (2D) เป็นลักษณะทางเลขาคณิตซึ่งมี 2 ค่าที่ใช้ในการกำหนดตำแหน่งขององค์ประกอบใด ๆ (เช่น จุด) ในทางคณิตศาสตร์ปกติแล้วจะใช้สัญลักษณ์ 

ปริภูมิสองมิติสามารถจำลองภาพได้บนระนาบซึ่งเป็นแนวคิดของปริภูมิแบบยุคลิด โดยปกติสองมิติจะประกอบไปด้วย "ความยาว" และ "ความกว้าง"
# เครเดิลแคป
เครเดิลแคป หรือ ผิวหนังอักเสบแบบรังแคในทารก เป็นโรคผิวหนังในทารกชนิดหนึ่ง มีลักษณะเป็นผื่นบนหนังศีรษะมีลักษณะแห้ง เยิ้มเป็นมัน สีออกเหลือง แตกเป็นสะเก็ด ส่วนใหญ่ไม่ทำให้ทารกมีอาการคันหรือไม่สบายตัวแต่อย่างใด มักเริ่มแสดงอาการในช่วง 3 เดือนแรก แต่บางรายอาจเป็นในภายหลังได้ หากเด็กโตมีอาการเช่นนี้มักเป็นรังแคธรรมดามากกว่า

 การดูแลและวิธีการรักษา 
แม้ว่าเครเดิลแคป (Cradle cap) จะไม่ก่อให้เกิดอันตรายร้ายแรง และมักหายได้เองภายในไม่กี่สัปดาห์หรือเดือน แต่การดูแลที่เหมาะสมสามารถช่วยให้สะเก็ดและความมันลดลง และช่วยป้องกันการลุกลามของอาการได้ ดังนี้:

 การสระผมอย่างอ่อนโยน: ควรสระผมทารกด้วยแชมพูสูตรอ่อนโยนเป็นประจำ วันเว้นวัน หรือทุกวันตามความเหมาะสม โดยหลีกเลี่ยงการใช้ผลิตภัณฑ์ที่มีสารเคมีรุนแรง
 การใช้น้ำมันเพื่อช่วยลอกสะเก็ด: สามารถใช้น้ำมันมะกอกหรือน้ำมันมะพร้าวเล็กน้อยนวดบนหนังศีรษะทารก ทิ้งไว้ประมาณ 15–30 นาที เพื่อให้สะเก็ดนุ่มลง จากนั้นใช้แปรงขนนุ่มหรือหวีเด็กเบา ๆ ขจัดสะเก็ดก่อนสระผม
 หลีกเลี่ยงการแกะสะเก็ด: ไม่ควรใช้เล็บหรือของแข็งขูดสะเก็ดออก เพราะอาจทำให้เกิดการอักเสบ หรือเกิดแผลติดเชื้อได้
 ในกรณีอักเสบรุนแรง: หากหนังศีรษะของทารกมีอาการแดง บวม มีหนอง หรือกลิ่นผิดปกติ ควรพบทันตแพทย์หรือกุมารแพทย์ผิวหนัง ซึ่งอาจแนะนำให้ใช้แชมพูยาหรือยาทาภายใต้การดูแลของแพทย์

 แหล่งข้อมูลอื่น
# เอเลียส คาชุงกา
เอเลียส คาชุงกา (22 เมษายน ค.ศ. 1992 —) เป็นนักฟุตบอลตำแหน่งกองหน้าของเชฟฟีลด์เวนส์เดย์และทีมชาติดีอาร์ คองโก เขาเคยเล่นให้กับทีมชาติเยอรมนี รุ่นอายุไม่เกิน 21 ปี

คาชุงกาลงเล่นให้กับทีมชาติดีอาร์ คองโก นัดแรกในนัดกระชับมิตรที่พ่ายแพ้ต่อเคนยา 2–1 เมื่อวันที่ 26 มีนาคม ค.ศ. 2017https://www.bbc.com/sport/football/39338662http://www.leopardsfoot.com/leopards-la-rdc-chute-2-1-en-amical-face-au-kenya/
# ช่องแคบคุก
ช่องแคบคุก  เป็นช่องแคบที่อยู่คั่นระหว่างเกาะเหนือกับเกาะใต้ของประเทศนิวซีแลนด์ เชื่อมต่อกับทะเลแทสมันทางตะวันตกเฉียงเหนือ และอยู่ทางทิศตะวันออกเฉียงใต้ของมหาสมุทรแปซิฟิกใต้ และมีเมืองหลวงของประเทศ กรุงเวลลิงตันอยู่บริเวณนี้ ช่องแคบมีความกว้าง  ณ จุดแคบสุดMcLintock, A H, Ed. (1966) Cook Strait from An Encyclopaedia of New Zealand, updated 18-Sep-2007. Note: This is the distance between the North Island and Arapaoa Island; some sources give a slightly larger reading of around , that between the North Island and the South Island. และถือเป็นหนึ่งในแหล่งน้ำที่อันตรายและไม่สามารถคาดเดามากที่สุดในโลกMcLauchlan, Gordon (Ed.) (1987) New Zealand encyclopedia, Bateman, P. 121. .

ช่องแคบตั้งชื่อตามกัปตนเจมส์ คุก นาวิกโยธินชาวยุโรปคนแรกที่สามารถล่องเรือผ่านบริเวณนี้เมื่อปี ค.ศ. 1770 p 99.
# รัฐเลกอส
เลกอส (บางครั้งเรียกว่า รัฐเลกอส เพื่อแยกความแตกต่างจากเขตมหานครเลกอส) เป็นรัฐในเขตภูมิรัฐศาสตร์ตะวันตกเฉียงใต้ของไนจีเรีย มีพื้นที่น้อยที่สุดในบรรดารัฐทั้ง 36 รัฐของไนจีเรีย แต่เป็นรัฐที่มีความสำคัญทางเศรษฐกิจมากที่สุดของประเทศNigerian Congress - Administrative Division Description  เป็นที่ตั้งของเลกอสซึ่งเป็นเขตเมืองที่ใหญ่ที่สุดของประเทศ เป็นศูนย์กลางทางการเงินที่สำคัญและมีขนาดเศรษฐกิจใหญ่ที่สุดเป็นอันดับห้าในแอฟริกาหากนับเป็นประเทศ

จำนวนประชากรที่แท้จริงเป็นที่ขัดแย้งกันระหว่างจำนวนจากสำมะโนประชากรทางการของไนจีเรียใน พ.ศ. 2549 กับจำนวนที่สูงกว่ามากซึ่งรัฐบาลรัฐเลกอสกล่าวอ้าง
# พายุเกย์
พายุเกย์ อาจหมายถึงบทความต่อไปนี้:

ชื่อ เกย์ (Gay) ถูกใช้เป็นของพายุหมุนเขตร้อนจำนวน 5 ลูกในมหาสมุทรแปซิฟิกตะวันตกเฉียงเหนือได้แก่
พายุไต้ฝุ่นเกย์ (พ.ศ. 2524) (T8124, 24W, วัลดิง/Walding) พายุไต้ฝุ่นระดับ 2 ที่อ่อนกำลังลงเป็นพายุไต้ฝุ่นระดับ 1 ก่อนเคลื่อนตัวผ่านชายฝั่งด้านตะวันออกของประเทศญี่ปุ่น
พายุไต้ฝุ่นเกย์ (พ.ศ. 2528) (T8503, 03W, บีนิง/Bining) พายุไต้ฝุ่นระดับ 3 ที่ไม่ส่งผลกระทบกับแผ่นดินใหญ่ โดยสลายตัวแล้วจึงไปปกคลุมชายฝั่งของประเทศญี่ปุ่น
พายุโซนร้อนเกย์ (พ.ศ. 2531) (T8816, 13W) พายุโซนร้อนที่ไม่ส่งผลกระทบกับแผ่นดิน
พายุไต้ฝุ่นเกย์ (พ.ศ. 2532) (T8929, 32W) พายุหมุนเขตร้อนที่มีรุนแรงส่งผลกระทบกับประเทศไทย ก่อนจะข้ามฝั่งและขึ้นฝั่งประเทศอินเดียในฐานะพายุหมุนเขตร้อนระดับ 5
พายุไต้ฝุ่นเกย์ (พ.ศ. 2535) (T9230, 31W, เซเนียง/Seniang) พายุซูเปอร์ไต้ฝุ่นระดับ 5 ที่มีกำลังสูงสุดด้วยความเร็วลม 310 กม./ชม. และกลายเป็นพายุที่ทรงพลังที่สุดในแอ่งนับตั้งแต่ปี 2522
# กุมภาพันธ์ พ.ศ. 2562
กุมภาพันธ์ พ.ศ. 2562 เป็นเดือนที่ 2 ของปี พ.ศ. 2562 วันแรกของเดือนเป็นวันศุกร์ วันสุดท้ายของเดือนเป็นวันพฤหัสบดี

 สถานีย่อย:เหตุการณ์ปัจจุบัน
# วานูอาเลวู
วานุอาเลวู เป็นเกาะที่ใหญ่เป็นอันดับสองของหมู่เกาะฟีจี  ตั้งอยู่ประมาณ 70 กม. ทางทิศเหนือของเกาะวีตีเลวู 

เกาะล้อมรอบด้วยแนวปะการัง  เกาะนี้ค่อนข้างไม่เรียบและเป็นเนิน  วานูอาเลวูมีประชากรประมาณ 130,000 คน   

ศูนย์ประชากรที่ใหญ่ที่สุดของวานูอาเลวูคือลาบาซาและซาวูซาวู   ลาบาซามีขนาดใหญ่กว่า  มีประชากรประมาณ 25,000 คน  ซาวูซาวูมีขนาดเล็กกว่า (มีผู้อาศัยอยู่ประมาณ 6,000 คน) แต่ค่อนข้างเป็นที่นิยม ในหมู่นักท่องเที่ยว 

สินค้าส่งออกที่สำคัญของวานูอาเลวูคืออ้อย  นอกจากนี้เนื้อมะพร้าวแห้งยังเป็นพืชที่สำคัญอีกด้วย
# ก็อดฟรีย์ เกา
เกา อี่เสียง (22 กันยายน พ.ศ. 2527 — 27 พฤศจิกายน พ.ศ. 2562) หรือ ก็อดฟรีย์ เกา  เป็นนักแสดงและนายแบบชาวแคนาดาเชื้อสายไต้หวัน เขาเป็นนายแบบเอเชียคนแรกที่ได้เป็นซูเปอร์โมเดล ทั้งยังเป็นทูตตราสินค้าให้กับหลุยส์ วิตตอง ตั้งแต่ปี 2554 และยังได้เป็นทูตตราสินค้าผู้ชายของ SK II Men คนแรกของโลก ส่วนเรื่องการแสดงที่ถูกพูดถึงมากที่สุด ก็คงเป็นบทเกย์ในบทบาทแม็กนัส เบน จากเรื่อง นครรัตติกาล: เมืองกระดูก และเรื่อง จูล่ง ขุนพลเทพสงคราม

 ประวัติ 
เกาเกิดที่ไทเป สาธารณรัฐจีน บิดาเป็นชาวไต้หวัน ส่วนมารดาเป็นชาวมาเลเซีย บิดามีเชื้อสายเซี่ยงไฮ้ แต่เติบโตที่ไต้หวัน ประกอบกิจเป็นผู้จัดการทั่วไปของมิชลินไต้หวัน ส่วนมารดาเป็นจีนบ้าบ๋าจากจอร์จทาวน์ นางงามผู้ครองตำแหน่งมิสปีนังเมื่อ พ.ศ. 2513 เขาย้ายไปเมืองแวนคูเวอร์ รัฐบริติชโคลัมเบีย ประเทศแคนาดาตั้งแต่เด็ก จบการศึกษาจากโรงเรียนประถมศึกษาควีนส์บิวรี ก่อนศึกษาต่อที่โรงเรียนมัธยมศึกษาตอนต้นอาร์กายล์ และสำเร็จการศึกษาจากมหาวิทยาลัยแคพิลาโนในนอร์ทแวนคูเวอร์ เขาเคยเป็นนักกีฬาบาสเกตบอลประจำโรงเรียน

เกาย้ายกลับไต้หวันเพื่อประกอบกิจเป็นนายแบบตั้งแต่ พ.ศ. 2547 โดยอยู่ในสังกัดเจ็ตสตาร์เอนเตอร์เทนเมนต์ พ.ศ. 2554 เกาเป็นนายแบบเอเชียคนแรกที่ได้เป็นทูตตราสินค้าของหลุยส์ วิตตอง เขาปรากฏในละครโทรทัศน์และภาพยนตร์หลายเรื่อง มีเรื่องหนึ่งที่สร้างชื่อเสียงคือภาพยนตร์อเมริกันเรื่อง นครรัตติกาล: เมืองกระดูก เมื่อ พ.ศ. 2556 เขารับบทเป็นแม็กนัส เบน และภาพยนตร์จีนเรื่อง Wedding Bible เขาแสดงคู่กับยู อิน-นา นักแสดงหญิงเกาหลีใต้ ส่วนละครโทรทัศน์ เขาแสดงนำในเรื่อง Remembering Lichuan เมื่อ พ.ศ. 2559 จนเป็นที่ยอมรับในหมู่นักแสดงชายเอเชีย ครั้น พ.ศ. 2560 เขาแสดงภาพยนตร์รักตลกเรื่อง Love is a Broadway Hit

 เสียชีวิต 
เวลา 1.45 น. ของวันที่ 27 พฤศจิกายน พ.ศ. 2562 จู่ ๆ เกาก็ล้มลงขณะทำการถ่ายทำซีรีส์โทรทัศน์สถานการณ์จริงอิงกีฬา (sports reality television) เรื่อง Chase Me ของสถานีโทรทัศน์เจ้อเจียง จึงนำส่งโรงพยาบาล แม้แพทย์จะพยายามกู้ชีพเกือบสามชั่วโมงแต่ก็ไร้ผล และเกาถึงแก่ความตาย การเสียชีวิตของเกาได้รับการยืนยันจากเจ็ตสตาร์เอนเตอร์เทนเมนต์ผ่านเว็บไซต์ซินล่างเวย์ปั๋ว

ทีมงานกล่าวในแถลงการณ์ว่าเกาเสียชีวิตจากภาวะหัวใจหยุดเต้นเฉียบพลัน ร่างของเขาถูกส่งไปไทเปในวันที่ 27 พฤศจิกายน พ.ศ. 2562https://www.scmp.com/news/china/society/article/3039530/taiwanese-canadian-actor-godfrey-gao-dies-after-collapsing-while
# กู่ลี่น่าจา
กึลเนเซร์ เบฆติยาร์  รู้จักกันในชื่อ กู่ลี่น่าจา (เกิด 2 พฤษภาคม ค.ศ. 1992) หรือสั้น ๆ ว่า น่าจา เป็นนักแสดงและนางแบบจีนเชื้อสายอุยกูร์ เธอจบการศึกษาจาก สถาบันภาพยนตร์ปักกิ่ง ในปี 2011 
เคยคบหากับจาง ฮั่น เมื่อปี 2015 แต่สุดท้ายเลิกรากันเมื่อปี 2017 

ผลงาน 

ละครและภาพยนตร์
 Year  English title  Chinese title  Role  Notes2012Xuanyuan Sword 7轩辕剑7Xiaoxue Short film 2013  Police Story 2013  警察故事2013  Xiao Wei 2014  The Breakup Guru  分手大师  Xiao Zhuang  Black & White: The Dawn of Justice  痞子英雄2：黎明再起  Li Xiaomu  The Boundary  全城通缉  Shao Yu  2015  Lovers & Movies  爱我就陪我看电影  Jia Meng 2017  The Game Changer  游戏规则  Tang Qianqian  City of Rock  缝纫机乐队  Ding Jianguo   2021  Dynasty Warriors  真三国无双  เตียวเสียน  

Television series
 Year  English title  Chinese title  Role  Notes 2012  Xuan-Yuan Sword: Scar of Sky  轩辕剑:天之痕  Yu Xiaoxue  2016  The Classic of Mountains and Seas  山海经之赤影传说  Sumo    Legend of Nine Tails Fox  青丘狐传说  Tao Heng   Go! Goal! Fighting!  旋风十一人  Yu Fei  Cameo  จูล่ง ขุนพลเทพสงคราม  武神赵子龙  เตียวเสียน    First Love  柠檬初上  Ning Xiaomeng    Chinese Paladin 5  仙剑云之凡  Tang Yurou  2017  Fighter of the Destiny  择天记  Xu Yourong  พากย์ไทย และซับไทยทาง MONOMAX TBA  Return the World to You归还世界给你Shen Yien     Ten Years Late 十年三月三十日  Yuan Cai พากย์ไทย และซับไทยทาง MONOMAX   Dancing in the Storm风暴舞Maggie Zhou พากย์ไทย และซับไทยทาง MONOMAX 

Variety show
 Year  English title  Chinese title  Role  Notes2015  Up Idol 偶像來了Cast member  Season 12017  Divas Hit the Road  花儿与少年  Season 3
# เซนต์วินเซนต์ (แอนทิลลีส)
เซนต์วินเซนต์  เป็นเกาะภูเขาไฟในทะเลแคริบเบียน ถือเป็นเกาะที่ใหญ่ที่สุดในประเทศเซนต์วินเซนต์และเกรนาดีนส์ ตั้งอยู่ระหว่างเซนต์ลูเชียและกรีเนดา La Soufrière ภูเขาไฟที่ใหญ่ที่่สุดและยอดเขาสูงสุดของประเทศ ยังคงคุกครุ่นอยู่ โดยกิจกรรมภูเขาไฟครั้งล่าสุดเกิดขึ้นในเดือนธันวาคม ค.ศ. 2020 และเริ่มรุนแรงขึ้นในเดือนเมษายน ค.ศ. 2021

คิงส์ทาวน์เมืองหลวงของประเทศ (ประชากร 19,300) ตั้งอยู่บนเกาะนี้ 

 ภูมิศาสตร์ 
เซนต์วินเซนต์ครอบคลุมพื้นที่ 344 กม. ² 

จุดที่สูงที่สุดบนเกาะคือภูเขาไฟ Soufrière (1,234 ม.)  การปะทุครั้งใหญ่เกิดขึ้นที่ภูเขาไฟในปี ค.ศ. 1821, 1902 และ 1979  การปะทุของปี 1902 ทำให้มีผู้เสียงชีวิต 1,680 ราย

วัฒนธรรมร่วมสมัย
ใน ค.ศ. 2002 เซนต์วินเซนต์เป็นหนึ่งในสถานที่ถ่ายทำให้กับภาพยนตร์แฟนตาซีแนวผจญภัยสัญชาติอเมริกันเรื่อง คืนชีพกองทัพโจรสลัดสยองโลก โดยเริ่มถ่ายทำในเดือนตุลาคม ค.ศ. 2002 จนถึงมีนาคม ค.ศ. 2003 และมีการจ้างผู้อยู่อาศัยในท้องที่หลายร้อยคนเป็นสมาชิกนักแสดงด้วย
# เฮนนิง คริสโตเฟอร์เซน
เฮนนิง คริสโตเฟอร์เซน  เกิดเมื่อวันที่ 8 พฤศจิกายน 2482 ณ กรุงโคเปนเฮเกน ประเทศเดนมาร์ก เขาดำรงตำแหน่งรองประธานคณะกรรมาธิการยุโรป เมื่อปี 2528-2538 เป็นเวลา 10 ปี และเป็นอดีตผู้นำพรรคเสรีนิยมพรรคเวนสเตร (เดนมาร์ก) ในปี 2521-2527 รวมทั้งอดีตประธานการประชุมของยุโรป

ในปี 2535 ในฐานะกรรมาธิการสหภาพยุโรปเขาร่วมกับรัฐมนตรีต่างประเทศในบอลดิกก่อตั้งสภาแห่งทะเลบอลติก (CBSS) และ EuroFaculty ตั้งแต่ธันวาคม 2541 จนถึง 1 มกราคมปี 2550 เขาเป็นประธานของกฎบัตรประชุมพลังงาน ต่อมาเขาเป็นประธานและสมาชิกของคณะกรรมการกำกับและหุ้นส่วนของKreab ในบรัสเซลส์

เขาสมรสกับเจตตี คริสโตเฟอร์เซน แต่ไม่มีบุตรด้วยกัน และเสียชีวิตลงเมื่อวันที่ 31 ธันวาคม 2559 สิริอายุรวม 77 ปี หลังจากตรวจพบโรคมะเร็งเมื่อไม่นาน
# เกรนาดีนส์
เกรนาดีนส์  เป็นแนวเกาะกว่า 600 เกาะในทะเลแคริบเบียน โซ่เกาะเป็นส่วนหนึ่งของหมู่เกาะวินเวิร์ด หมู่เกาะถูกแบ่งระหว่างเซนต์วินเซนต์และเกรนาดีนส์ (เกรนาดีนส์เหนือ) และ เกรเนดา  

เกาะขนาดใหญ่ของเกรนาดีน
ประเทศเซนต์วินเซนต์และเกรนาดีนส์ 
ประชากรทั้งหมดในเกรนาดีนส่วนของประเทศเซนต์วินเซนต์และเกรนาดีนส์มีประมาณ 10,234 คน
จำนวนเกาะด้านล่างนี้อยู่ในเขตแพริชเกรนาดีน:

 เกาะ  พื้นที่  ประชากร  เมืองหลัก  เกรนาดีนเหนือ       Bequia    5,300   Port Elizabeth Mustique    800   Lovell (เกาะส่วนบุคคล) เกรนาดีนใต้       เกาะยูเนียน    2,700  Clifton Canouan    1,200   Port Charlestown Mayreau     280   Old Wall ไม่มีผู้อยู่อาศัย       เกาะปาล์ม       Cactus Hill (เกาะส่วนบุคคล) Petit Saint Vincent       Telescope Hill (เกาะส่วนบุคคล) Tobago Cays       เขตสงวนทางทะเล Isle à Quatre      Baliceaux      Bettowia      Petit Mustique      Petit Nevis      Petit Canouan      Savan      

กรีเนดา
Carriacou and Petite Martinique เป็นดินแดนพึ่งพิงของกรีเนดา และมีประชากร 10,900 คน โดยเกาะ Carriacou เป็นเกาะที่มีขนาดใหญ่สุด โดยกรีเนดามีเกาะตามนี้:

 เกาะ  พื้นที่  ประชากร  เมืองหลัก  เกรนาดีนใต้       Carriacou     10,000  Hillsborough Petite Martinique    900  North Village ไม่มีผู้อยู่อาศัย       Ronde Island      Caille Island1.62 km2  (400 เอเคอร์) Saline Island       Large Island       Frigate Island
# แดน สตีเวนส์
แดเนียล โจนาธาน สตีเวนส์ (เกิด 10 ตุลาคม ค.ศ. 1982) เป็นนักแสดงชาวอังกฤษ เขามีชื่อเสียงไปทั่วโลกจากผลงานมากมาย รวมถึงการแสดงเป็น แมทธิว ครอว์ลีย์ ในซีรีส์ประวัติศาสตร์ ดรามาเรื่อง ดาวน์ตันแอบบีย์ (2010–2012) ทางสถานีโทรทัศน์ไอทีวี เขาแสดงเป็น เดวิด ในภาพยนตร์ระทึกขวัญเรื่อง เดอะเกวสต์ (2014), เซอร์แลนซล็อต ในภาพยนตร์ผจญภัยเรื่อง ไนท์ แอท เดอะ มิวเซียม: ความลับสุสานอัศจรรย์ (2014), อสูร/เจ้าชาย ในภาพยนตร์ฉบับคนแสดงของดิสนีย์เรื่อง โฉมงามกับเจ้าชายอสูร (2017), ลอริน วิลลิส ในภาพยนตร์ชีวประวัติกฎหมายเรื่อง ยอดทนายหัวใจแกร่ง (2017), ชาลส์ ดิกคินส์ ในภาพยนตร์ชีวประวัติดรามาเรื่อง เดอะแมนวูอินเวนเต็ดคริสต์มาส (2017) และนักร้องชาวรัสเซีย อเล็กซานเดอร์ เลททอฟ ในเรื่อง ไฟร์ซาก้า: ไฟ ฝัน ประชัน เพลง (2020)
# สจวร์ต ทาวน์เซนด์
สจวร์ต ทาวน์เซนด์ เป็นนักแสดงชาวไอริชที่โด่งดังจากบท เลสตัส ในเรื่อง Queen of the Damme และบทดอเรียน เกรย์ จากเรื่อง เดอะ ลีค มหัศจรรย์ชน คนพิทักษ์โลก 

เคยคบหาชาร์ลีซ เธอรอน แต่ได้เลิกรากันไปhttps://www.siamzone.com/movie/news/2216 จ๊วร์ต มั่นใจสัมพันธ์รัก ไม่หวั่นเป็นเหมือนคู่ เบนนิเฟอร์
...อ้างอิง https://www.siamzone.com/movie/news/2216 และเกือบได้รับบทอารากอนในเรื่องเดอะ ลอร์ด ออฟ เดอะ ริง แต่ได้ถอนตัวออกไปเพียงแค่ 2 นาทีที่กำลังจะถ่าย ทำ ด้วยเหตุผลที่ว่าเขาหน้าเด็กจนเกินไปhttps://www.monomax.me/review/detail/9ActorsWhoWereCutOutOfMoviesForRidiculousReasons  9 นักแสดงดังที่โดนเด้งจากบท เพราะเหตุผลสุดธรรมดา

ผลงาน

 Year Film Role Notes 1993 Godsuit John Slattery 1996 Trojan Eddie Dermot 1997 Shooting Fish Jez Under the Skin Tom 1998 Resurrection Man Victor Kelly 1999 Simon Magus Dovid Bendel Wonderland Tim The Venice Project Lark/Gippo the Fool Mauvaise passe Tom 2000 About Adam Adam 2002 Queen of the Damned Lestat de Lioncourt Trapped William Jennings 2003 Shade Vernon  The League of Extraordinary Gentlemen Dorian Gray 2004 Head in the Clouds Guy Malyon 2005 The Best Man Olly Pickering2005 Æon Flux Monican Rebel 2007 Chaos Theory Buddy Endrow 2008 Battle in Seattle director 2009 Maggie Hill Terrence James 2013 A Stranger in Paradise Paul
# เชน เวสต์
เชน เวสต์ เป็นนักแสดง, นักดนตรี, นักแต่งเพลง, นักเขียน และโปรดิวเซอร์ที่ประสบความสำเร็จมากคนหนึ่งในวงการฮอลลีวูด ผลงานที่เป็นที่รู้จักของเขาก็คือในบท ทอม ซอว์เยอร์ จากภาพยนตร์เรื่อง เดอะ ลีค มหัศจรรย์ชน คนพิทักษ์โลก และภาพยนตร์ที่เขาเล่นคู่กับแมนดี มัวร์เรื่อง ก้าวสู่ฝันวันหัวใจพบรัก

ประวัติ
เชน เวสต์ เกิดเมื่อวันที่ 10 มิถุนายน 1978 ที่หลุยส์เซียน่า สหรัฐอเมริกา ชื่อเกิดคือ แชนน่อน บรูซ สเนท เขาเริ่มการแสดงตั้งแต่อายุ 15 ปี ได้เป็นส่วนหนึ่งของรายการทีวี เมื่อถึงปี 1999 เวสต์ได้แสดงภาพยนตร์เรื่อง Liberty Heights (1999) และ Whatever It Takes (2000) เวสต์เล่นดนตรีควบคู่ไปกับการแสดง ครอบครัวของเขาเป็นนักดนตรี ในวงดนตรีเขาเป็นนักแต่งเพลงและเล่นกีต้าร์ด้วย

ผลงาน

 ภาพยนตร์ 
 Year  Title Role  Notes 1997  Get a Clue  Chris Theodorakis  Television movie 1999  Liberty Heights  Ted  2000  A Time for Dancing  Paul, the DJ  Whatever It Takes  Ryan Woodman  Dracula 2000  JT  2001  Get Over It!  Bentley "Striker" Scrumfeld  Ocean's Eleven  Himself  2002 A Walk to Remember  Landon Carter  Teen Choice Awards for Choice Movie Chemistry (with Mandy Moore) 2003  The League of Extraordinary Gentlemen  Tom Sawyer  Nominated—Saturn Award for Face of the Future Award 2006  The Elder Son  Bo  2007  What We Do Is Secret  Darby Crash   2009  The Lodger  Street Wilkenson  Red Sands Spc. Jeff Keller  Also co-producer Echelon Conspiracy  Max Peterson  2010  The Love Affair  Carter Troy  Short film The Presence  Ghost  2014  Red Sky  Tom Craig  2016Here AloneJason2017Awakening the Zodiac https://www.imdb.com/title/tt6294892/?ref_=nm_flmg_act_1Mick Branson2019Gossamer Folds https://deadline.com/2018/11/yeardley-smiths-paperclip-ltd-gossamer-folds-alexandra-grey-lisa-donato-lgbtq-diversity-inclusion-1202502237https://www.broadwayworld.com/bwwtv/article/Yeardley-Smiths-Paperclip-Ltd-and-Mill-House-Motion-Pictures-Announce-Gossamer-Folds-Drama-Begin-Principal-Photography-20181115Billy Millikin

Television
 Year  Title Role  Notes 1995  Picket Fences  Dave Lattimore  Episode: "Heart of Saturday Night" California Dreams  Doug  Episode: "Community Service" 1996  The Crew  Store Manager  Episode: "Retail Slut" Boy Meets World  Nick  Episode: "A Kiss Is More Than a Kiss" 1997  Mr. Rhodes  Mick  Episode: "The Valentine Show" Meego  Guy with Big Hat  Episode: "Morality Bites" Buffy the Vampire Slayer  Sean  Episode: "Go Fish" Sliders  Kirk  Episode: "California Reich" To Have & to Hold  Mitch Maloney  Episode: "Tangled Up in You" 1999–2002  Once and Again  Eli Sammler  54 episodesNominated—Teen Choice Award for Choice TV Actor: Drama 2004–2009  ER  Dr. Ray Barnett  67 episodes 2007  Supreme Courtships    Unsold TV pilot 2010  The Search for El Dorado Jack Wilder  2 episodes 2010–2013  Nikita  Michael  73 episodesTeen Choice Awards for Choice TV Actor: ActionNominated—Teen Choice Award for Choice TV Actor: Action (2012–13) 2014–2017  Salem  John Alden  36 episodes 2019GothamEduardo Dorrance / Bane4 episodes
# เมืองหล้า
เมืองหล้า  บ้างเรียก เมืองลา ตั้งอยู่ในรัฐฉาน ทางตอนเหนือของพม่า มีประชากรราว 50,000 คน เป็นพื้นที่ที่มีความโดดเด่นในเรื่องของการค้าและกิจกรรมสีเทา โดยเฉพาะการพนันและการค้าสัตว์ป่าหายาก เมืองหล้าได้รับการยอมรับว่าเป็นศูนย์กลางการพนันและเป็น "เมืองบาป" ที่ดึงดูดนักท่องเที่ยวจากจีนที่ต้องการหาความบันเทิงชนิดที่ไม่สามารถทำได้ตามกฎหมายในประเทศตนเอง Nicholas Nugent. (2023) A corner of Myanmar that is forever ChineseOliver Slow (2015). Mong La, Myanmar's dreary 'sleaze capital'

ชาวจีนจะเรียกเมืองหล้าในพม่าว่า เมืองหล้าน้อย (小勐拉 เสียวเหมิ่งหล้า) เพื่อไม่ให้สับสนกับเมืองหล้าในประเทศจีนซึ่งมีขนาดใหญ่กว่า เมืองนี้มีลักษณะเป็นเขตพิเศษที่มีความสัมพันธ์ทางการเมืองกับรัฐบาลพม่า ผ่านข้อตกลงหยุดยิงในปี 1989 เมืองหล้าอยู่ในควบคุมของกองกำลัง NDAA (กองทัพพันธมิตรประชาธิปไตยแห่งชาติ) ซึ่งมีสัมพันธ์ใกล้ชิดกับจีน แม้เมืองหล้าไม่อยู่ในเขตแดนจีน แต่สภาพแวดล้อมทางสังคมเรียกได้ว่ามีความเป็นจีนเกินกว่า 90% มีการใช้สกุลเงินหยวนและการใช้เวลาตามเวลาในปักกิ่ง

เมืองหล้าเป็นที่รู้จักในฐานะเมืองที่มีการค้าสัตว์ป่าหายากและอวัยวะสัตว์ที่ถูกใช้เป็นยาจีน รวมถึงเนื้อสัตว์และชิ้นส่วนสัตว์ใหญ่เช่นสิงโตและเสือ แม้มีภาพลักษณ์ที่ไม่ดีในด้านต่าง ๆ แต่เมืองนี้ยังคงเป็นจุดหมายสำคัญสำหรับกิจกรรมเหล่านี้ที่ไม่สามารถพบได้ในที่อื่นในพม่า